મંત્રવિધિ માટે વાંચી જવાથી કોઈ ફાયદો થતો નથી. શિવગાથાને અંતરના ઊંડાણથી, અધ્યયન કરવાથી સંસારના સર્વ અને સંપૂર્ણ સુખ સાત્વિકતાપૂર્વક ભોગવી શકે છે. દુર્વૃત્તિથી થયેલું વાંચન કદી ફળ આપતું નથી. ઈહલોક અને પરલોકમાં શાંતિથી રહી શકે છે. ધર્મ, અર્થ, કામ અને મોક્ષ એ ચારેયની પ્રાપ્તિ થાય છે. શિવપુરાણના શ્રવણથી દેવરાજને શિવલોકની પ્રાપ્તિ અને ચંચુલાને પાપનો ભય તથા સંસાર પ્રત્યે વૈરાગ્ય ઉત્પન્ન થયો હતો. આપણી અંદરના ખરા સત્વને પુરાણ બહાર લાવે છે. સદ્ગુણોનું ઘર અને સાત્વિકતાનું સરનામું ચીંધે છે. શૌનકજીના સાધના વિષયક પ્રશ્નના જવાબમાં સૂતજીએ શિવપુરાણના ઉત્કૃષ્ટ મહિમાનું શ્રવણ કરાવ્યું.